alibayram/wikipedia-40-langs huggingface dataset:
Destrnik (naselje)

Destrnik (njemački: Desternik)) je selo u Sloveniji od 171 stanovnika, ono je i administrativni centar Občine Destrnik.

Geografske karakteristike 
Destrnik leži na sjeveroistoku Slovenije, 7 km sjeverno od Ptuja.

Historija i znamenitosti 
Destrnik se prvi put spominje (uz neka druga susjedna sela njegove župe) 1322. u ptujskom gradskom urbaru. 
Negdje početkom 16. vijeka, između 1508. - 1518. dotadašnja kapela sv. Urbana, podignuta još 1100. na brdu od 350 metara, prezidana je u crkvu u gotičkom stilu. Ona je 1670. postala župna crkva za svih 17 sela, - 1768. je barokizirana, a 1888. temeljno restaurirana.

Izvori

Vanjske veze 

 Službene stranice Općine Destrnik 

Naselja u Sloveniji
Vikiprojekat geografija/Naselja u Sloveniji
Ljig

Ljig je gradsko naselje u Srbiji u opštini Ljig u Kolubarskom okrugu. Prema popisu iz 2011. bilo je 3226 stanovnika.

Ovde se nalaze Kuća sa prvom apotekom u Ljigu i Banja Ljig.

Položaj 
Ljig se nalazi u zapadnom delu Šumadije. Na oko 8 kilometara južno od Ljiga je planina Rajac a 27 kilometara jugoistočno planina Rudnik.
Kroz Ljig protiče istoimena reka Ljig dužine 48,9 km, koja je ujedno i najveća pritoka reke Kolubare.

Istorija 
Zabeležena istorija Ljiga počinje 1911, kada je sagrađena železnička pruga između Lajkovca i Gornjeg Milanovca. Međutim, u ruševinama manastira Vavedenje je pronađen sarkofag koji potiče iz 15. veka, za koje se veruje da pripada srpskim despotima Stefanu Brankoviću ili Đurđu Brankoviću. Prema legendi, Đurđeva žena Jerina je takođe sahranjena ovde.

Najranije pomene imena Ljig se mogu pronaći u 17. veku u zapisima Evlije Čelebije, koji je opisao "LIGmehri" (reku Ljig) koja izvire iz Kara Daga u selu Ba i uliva se u reku Kolubaru kod Valjeva. Nijedno naselje u ovom području nije bilo poznato Austrijancima kada su okupirali Srbiju od 1717. do 1739. Ipak, do 1818. obližnje naselje Gukoš je imalo 50 domova.

Železnička stanica je sagrađena 1917. blizu današnjeg centra Ljiga. Tokom Prvog svetskog rata, u ovom kraju je vođena Kolubarska bitka. Spomenik 1300 kaplara, posvećen ovoj bici, podignut je na planini Rajac.

Ljig se odvojio od Gukoša 1919, kada je proglašen za varošicu a do 1930 su podignuti škola, dom zdravlja i crkva. Pre toga, stanovnici Ljiga su išli u crkvu u Moravce.

Demografija 
U naselju Ljig živi 2316 punoletnih stanovnika, a prosečna starost stanovništva iznosi 38,2 godina (36,8 kod muškaraca i 39,5 kod žena). U naselju ima 1018 domaćinstava, a prosečan broj članova po domaćinstvu je 2,93.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

Reference

Vanjske veze 

Opština Ljig
Naselja u Kolubarskom upravnom okrugu
Ljig (razvrstavanje)

Ljig može biti:

 Ljig, gradsko naselje u centralnoj Srbiji
 Ljig (reka), reka u centralnoj Srbiji
 Opština Ljig, opština u centralnoj Srbiji
 Banja Ljig, banja u centralnoj Srbiji
Washington Nationals (NA)

Washington Nationals je naziv za bejzbol klub koji je formiran u američkom glavnom gradu Washingtonu 1859. godine.

Počeli su kao amaterski klub, a godine 1872. su sudjelovali u drugoj sezoni prve profesionalne bejzbol lige National Association. Međutim, pod vodstvom 21-godišnjeg Joea Millera su izgubili prvih 11 utakmica, te obeshrabreni slabim rezultatima i još slabijim financijama, odlučili da se raspuste.

Godine 1875. je u Washingtonu formiran još jedan baseball pod istim imenom - Washington Nationals.

Literatura 
 Baseball-Reference. "Washington Nationals Team Index" (1872). pristup 12.9. 2006.
 Ryczek, William (1992). Blackguards and Red Stockings: A History of Baseball's National Association 1871-1875. 2nd printing 1999, Wallingford CT: Colebrook Press. .
 Wright, Marshall (2000). The National Association of Base Ball Players, 1857-1870. Jefferson, NC: McFarland & Co. 

Bivši bejzbol klubovi
Middletown Mansfields

Middletown Mansfields je bio američki bejzbol klub iz grada Middletown u državi Connecticut. Utakmice je igrao na lokalnom igralištu Mansfield Club Grounds, a menadžer im je bio John Clapp.

Godine 1872. se klub priključio profesionalnoj organizaciji National Association i zaigrao u drugoj sezoni njene lige. U tom malom klubu su tada igrali Asa Brainard, veteran legendarnog kluba Cincinnati Red Stockings, kao i budući član bejzbolske Hale slavnih Jim O'Rourke.

Međutim, usprkos toga, nakon 5 pobjeda i 19 poraza, igrači i uprava su shvatili kako se klub iz malog grada ne može ravnopravno natjecati s onima iza kojih su stajali Boston, New York i Baltimore, pa je 14.8. 1872., dok je sezona još trajala, donijeli odluku o samoraspušatnju.

Reference

Vanjske veze 
 Baseball Reference Team Index
 "Middletown's Season in the Sun"

Literatura 
 Wright, Marshall (2000). The National Association of Base Ball Players, 1857-1870. Jefferson, NC: McFarland & Co. 

Problemi
Bivši bejzbol klubovi
Baltimore Canaries

Baltimore Canaries je bio američki profesionalni bejzbol klub koji se natjecao u ligi National Association od 1872. do 1874. godine. Često su nastupali pod nazivomLord Baltimore, ali i kaoYellow Stockings. Kanarinac (canary) i žute čarape (yellow stockings) su nadimci koje su imali zbog boje uniforme.

Canaries su domaće utakmice igrali u baltimorskom Newington Parku. U tri sezone su promijenili menadžera, te ukupno pobijedili u 78 i izgubili 79 utakmica.

Izvori 

Bivši bejzbol klubovi
Cleveland, Ohio

Cleveland je sjedište okruga Cuyahoga, najnastanjenijeg u američkoj državi Ohio. Općina se nalazi u sjeveroistočnom Ohiou na južnoj obali Jezera Erie, oko 100 km (60 milja) zapadno od granice s Pennsylvanijom. Osnovan je godine 1796. kraj ušća rijeke Cuyahoga, te je postao industrijsko središte zahvaljujući blizini raznih kanala i željezničkih linija. Sa slabljenjem teške industrije, ekonomija Clevelanda se preorijentirala na sektor usluga, uključujući financijske usluge, osiguranje i sektor zdravstva. Cleveland je također poznat po svojoj ulozi u razvoju rock muzike. Tamo se nalazi Hala slavnih rock'n'rolla.

Prema popisu iz 2000. godine, sam grad je imao ukupno 478.403 stanovnika, što ga čini 33. najvećim gradom u SAD i drugim najvećim gradom u državi Ohio (iza Columbusa, glavnog grada države). Predstavlja središte Šireg Clevelanda, najvećeg najvećeg metropolitanskog područja u Ohiou, koje se prostire kroz nekoliko okruga i koje na različite načine definira Biro za popis stanovništva. Metropolitansko statističko područje Cleveland-Elyria-Mentor ima 2,250.871 stanovnika te je 23. po veličini u SAD. Cleveland je također dio šireg Kombiniranog statističkog područja Cleveland-Akron-Elyria , koje je 14. po veličini u SAD s 2,945.831 stanovnika prema popisu iz 2000.

U studiji koju je godine 2005. proveo časopis The Economist, Cleveland i Pittsburgh su rangirani kao najbolji gradovi za život u SAD, a grad je rangiran kao najbolji za poslovne sastanke u kontinentalnom dijelu SAD Usprkos toga, grad muče ozbiljni problemi, koji se tiču koncentracije siromaštva u pojedinim četvrtima te poteškoćama u financiranju visokokvalitetnog javnog obrazovanja.

Za stanovnike Clevelanda se koristi izraz Clevelanderi. Nadimci za grad su The Forest City (Šumski grad), Metropolis of the Western Reserve, The New American City, America's North Coast, Sixth City, and C-Town.

Reference

Literatura

Vidi još 

 Spisak gradova u SAD po broju stanovnika
 Najveći gradovi u SAD po decenijama
 Spisak saveznih država i teritorija SAD po broju stanovnika
 Sjedinjene Američke Države
 Amerikanci (nacija)
 Historija Sjedinjenih Američkih Država

Vanjske veze 

 City Of Cleveland Home Page 
 Greater Cleveland Convention and Visitors Bureau
 Cleveland Memory Project
 
 Pictures of Cleveland at UrbanOhio.com 
 Historic Cleveland Maps (1835 - 1971)
 Cleveland Cartography 

Gradovi u Ohaju
Jim O'Rourke (igrač bejzbola)

Za muzičara v. Jim O'Rourke (muzičar)

James Henry O'Rourke (East Bridgeport, Connecticut, 1.9. 1850 - Bridgeport, 8.1. 1919.), zvani "Orator Jim", bio je američki profesionalni igrač bejzbola. 

Počeo je igrati u National Associationu, a kasnije nastavio Major League Baseballu, uglavnom na položaju left fieldera.

Poznat je po tome što je 22.4. 1876. napravio prvi hit (pogodak) u historiji National Leaguea. 

Nakon što je u sezoni 1893. napustio vodeće lige, počeo je igrati u nižim ligama, sve dok je napunio 50 godine; godine 1904. je zahvaljujući prijatelju Johnu McGrawu nastupio za New York Giants'' te je s 54 godine bio najstariji igrač ikada u National Leagueu. Poslije je služio kao predsjednik niže Connecticut League, a godine 1912. je u dobi od 60 godina odigrao posljednju utakmicu u nižoj ligi.

Umro je od upale pluća u dobi od 68 godina. Godine 1945. je ušao u Baseball Hall of Fame.

Eksterni linkovi 
 Baseball Hall of Fame 
 
 Jim Baseball

Orourke, Jim
Orourke, Jim
Bostonska luka

Luka Bostona (Port of Boston) je vodeća luka u oblasti Boston Harbor te u blizini Grada Bostona. Predstavlja najveću luku u Massachusettsu te jednu od glavnih luka na istočnoj obali SAD. 

Bostonska luka je kroz historiju bila važna za rast i razvoj grada Bostona, te je ispočetka bila smještena u današnjem poslovnom središtu grada. Nasipanje zemlje i prenamjena zemljišta su učinili da više ne opslužuje komercijalni promet, iako se gatom još uvijek služe trajekti i putnički brodovi. Danas se postrojenja za trgovalčki promet nalaze u bostonskim četvrtima Charlestown, East Boston i South Boston, te u susjednom gradu Everett.

Vanjske veze 

 Massport: Ports - The Port of Boston 
 The Boston Harbor Association 
 Boston Harbor resources site
 NOAA Soundings Map of Boston Harbor

Luke u SAD
Luka
Luka
Bejzbol 1873



Prvaci 
 National Association: Boston Red Stockings

Konačni plasman National Association

Najbolje statistike

Znamenite sezone

Događaji

januar-mart 
 3. 3. - NA prvi put uvodi standardiziranu loptu koja se mora koristiti u svim utakmicama lige.

april-jun 
 14. 5. - Pred 5.000 gledatelja debitanski tim Philadelphia White Stockingsa tuče etablirani Philadelphia Athletics 5-4 u 13 izmjena. Jedino je godine 1865. zabilježen toliki broj izmjena u jednoj utakmici.
 7. 6. - New York Mutuals i Philadelphia White Stockings zajendo čine 40 pogrešaka (error) u utakmici koju je White Stockings dobio s 12-10.
 11. 6. - Pred 10.000 gledatelja Philadelphia White Stockings postižu 5 bodova u 7. izmjeni kako bi potukli Philadelphia Athletics sa 7-5.

jul-septembar 
 4. 7. - Nakon što su vodili 11-3 pred Elizabeth Resolutesima, Boston Red Stockings postižu 21 bod u dnu 9. izmjene za pobjedu od 32-3. Pravila o neigranju donje 9. izmjene kada je domaći tim u vodstvu neće biti uvedena još šest godina. 
 22. 7. - Tom Barlow iz Brooklyn Atlanticsa pravi 6 buntova, sve za hitove, u utakmici protiv Baltimore Canariesa.
 24. 7. - Bob Ferguson iz Brooklyn Atlanticsa je sudac u utakmici između New York Mutualsa i Baltimore Canariesa koja je završila s Mutualsima koji postižu 3 boda u dnu 9. izmjene za pobjedu od 11-10. Ferguson i Nat Hicks iz Mutualsa se počinju svađati i Ferguson lomi Hicksovu ruku s palicom. Ferguson napušta igralište pod policijskom pratnjom a Hicks neće igrati sljedeća dva mjeseca.
 16. 8. - Boston Red Stockings tuku Philadelphia White Stockings 11-8 u Chicagu pred nekoliko tisuća gledatelja. Nakon utakmice je objavljeno da je Chicago potpisao ugovore s nekoliko igrača u nadi da će imati tim za sezonu NA 1874.

oktobar-decembar 
 16. 10. - Baltimore Canaries zbog triple playa gube utakmicu s Philadelphia White Stockingsima.
 6. 11. - Dobrotvorna egzibicijska utakmica između Philadelphia White Stockingsa i Philadelphia Athleticsa pod predloženim pravilima s 10 igrača i 10 izmjena. Dodatni igrač je unutrašnjem polju kao desni shortstop; većina promatrača ga smatra nepotrebnim i pravila nisu promijenena.
 22. 10. - Boston Red Stockings osvajaju titulu drugi put zaredomn, na isti datum kao i prethodne sezone.

Rođenja 
 10. 1. - Chick Stahl
 10. 1. - Jack O'Neill
 19. 1. - Arlie Pond
 23. 1. - Red Donahue
 5. 2. - Jack O'Brien
 20. 2. - Tom O'Brien
 10. 3. - Gene DeMontreville
 29. 3. - Duff Cooley
 7. 4. - John McGraw
 23. 5. - "Brewery" Jack Taylor
 11. 7. - Jimmy Slagle
 19. 7. - Harry Davis
 26. 8. - Chick Fraser
 5. 10. - Claude Ritchey
 4. 11. - Bobby Wallace
 10. 11. - Willie McGill
 24. 11. - Ed Doheny
 29. 11. - Jake Weimer
 6. 12. - Harry Wolverton
 14. 12. - John Anderson

Smrti 
 26. 2. - Cy Bentley (22), pitcher i right fielder za Middletown Mansfields u sezoni 1872 .

Literatura 
 Levine, Peter (1985). A.G. Spalding and the Rise of Baseball: The Promise of American Sport. New York: Oxford University Press.

Vanjske veze 
 1873 season at baseball-reference.com
 Charlton's Baseball Chronology at BaseballLibrary.com 
 Retrosheet.org
Filozofija psihologije

Filozofija psihologije odnosi se na pitanja koja se nalaze u teorijskim osnovama moderne psihologije kao nauke. To su uglavnom sledeća pitanja, koja se odnose na osnove psihološke koncepte:
 Šta je kognitivni modul?
 Koje se psihološke pojave smatraju znanjem?
 Šta je urođenost?

Ova se disciplina takođe bavi i problemima koje postavljaju savremena istraživanja o tome da li su ljudi zapravo racionalna bića ili ne.

Na taj se način filozofija psihologije uglavnom bavi rezultatima istraživanja postignutih u oblasti kognitivne nauke, neurobiologije, veštačke inteligencije itd. Nasuprot tome, filozofija uma predstavljala je jednu od filozofskih disciplina još pre nego što je psihologija uopšte utemeljena kao područje naučnog istraživanja, a bavila se pitanjima o samoj prirodi uma, kvalitativnim karakteristikama iskustva, te raspravama oko dualizma i materijalizma. Ova pitanja prevazilaze uske okvire filozofije psihologije, pa se čak može reći i da celokupna psihologija i filozofija psihologije predstavljaju poddiscipline filozofije uma.

Literatura 
 London Philosophy Study Guide  sadrži mnoge predloge o tome šta se može pročitati u zavisnosti od interesovanja i stepena predznanja : Philosophy of psychology

Eksterni linkovi 
 Theory of Psychology (Documents No. 8 and 9 in English)
 Philosophy at the Psychology Wiki

Filozofija po temama
Psihologija
Baltimore Marylands

Baltimore Marylands je bio kratkotrajni američki bejzbol klub koji se natjecao u profesionalnoj ligi National Association tokom sezone 1873. Jedinu domaću utakmicu su igrali na igralištu Madison Avenue Grounds, iako određeni izvori tvrde da je održana u Newington Parku, domaćem igralištu Baltimore Canariesa. Marylandsi su odigrali samo 6 utakmica, te primili 152 runova a napravili samo 26. Jeidni protivnici Marylandsa u tih šest utakmica su bili Washington Blue Legs i Baltimore Canaries. Protiv potonjih su igrali posljednje 4 utakmice, prije nego što su se nakon 11.7. 1873. samoraspustili.

Izvori 

Bivši bejzbol klubovi
Elizabeth Resolutes

Elizabeth Resolutes je bio američki bejzbol klub iz grada Elizabeth. u državi New Jersey. Bio je član prve profesionalne lige NA, te se natjecao u sezoni 1873. Domaći teren mu je bio Waverly Fairgrounds.

Klub je prestao s radom nakon samo 23 utakmice, zabilježivši 2 pobjede i 21 poraz.

Vanjske veze 
 Resolutes stats at baseball-reference.com

Literatura 
 Wright, Marshall (2000). The National Association of Base Ball Players, 1857-1870. Jefferson, NC: McFarland & Co. ISBN 0-7864-0779-4

Problemi
Bivši bejzbol klubovi
Romsko-srpski jezik

Romsko-srpski jezik (ISO 639-3/SIL šifra: rsb) je mešani jezik u kome učestvuju elementi srpskog (južnoslovenskog jezika koji pripada srpskohrvatskom idiomu), s jedne strane, te romskog (indoarijskog jezika), s druge. Ovaj jezik govore Romi u Srbiji. Oktobra 2005. godine objavljena je prva gramatika romskog jezika u Srbiji, koju je napisao lingvista Rajko Đurić pod naslovom "Gramatika e Rromane čhibaki - Граматика ромског језика".

Vanjski link 
 Ethnologue report for Romano-Serbian
 web srpsko-romski rečnik

Jezici
Južnoslavenski jezici
Washington Blue Legs

Washington Blue Legs je bio kratkotrajni američki bejzbol klub koji se u sezoni 1873. natjecao u profesionalnoj ligi National Association. Dobili su 8 utakmica, a izgubili 31. Domaći teren im je bio Olympics Grounds u Washingtonu

Menadžer Blue Legsa bio je Nick Young. Glavni udarač je bio left fielder Paul Hines, sa 60-od-181, odnosno s prosjekom odbijanja lopte od .331.

Vanjski linkovi 
 Baseball Reference team index

Bivši bejzbol klubovi
Philadelphia White Stockings

Philadelphia White Stockings je rani američki profesionalni bejzbol klub. Od godine 1873. do 1875. je kao član nastupao u prvoj profesionalnoj ligi National Association. Domače utakmice su se igrale na Jefferson Street Groundsu u Philadelphiji. Menadžeri su mu bili Fergy Malone, Jimmy Wood, Bill Craver, Mike McGeary i Bob Addy.

Za vrijeme trogodišnjeg postojanja White Stockingsi su pobijedili u 102 utakmice, a izgubili njih 77 sa prosjekom pobjeda od .570.

Vanjski linkovi 
 Baseball Reference Team Index

Bivši bejzbol klubovi
Nat Hicks

Nathaniel Woodhull Hicks (Hempstead, 19.4. 1845 - Hoboken, 29.4. 1907.) bio je američki igrač bejzbola iz 19. vijeka. 

Profesionalnu karijeru je započeo još u poluprofesionalnoj ligi National Association of Base Ball Players (NABBP), a zatim i u prvoj profesionalnoj ligi National Association od 1872. do 1875, s time da je taj period proveo u [[New York Mutualsima]] (1872-1873, 1875) i jednu sezonu u Philadelphia White Stockingsima (1874). 

U tom periodu je bio poznat po fizičkom sukobu između njega i suca Boba Fergusona koji se dogodio 24.7. 1873. prilikom utakmice Mutualsa i Baltimore Canariesa. Tada ga je Ferguson udario palicom i slomio ruku, zbog čega je dva mjeseca bio van terena.

Godine 1875. je bio igrač-menadžer for the Mutualse, a poslije, kada je osnovana National League igrao je za Mutualse i Cincinnati Redse.

Nakon što se povukao iz bejzbola, postao je profesionalni pjevač i vlasnik akademije biljara. Umro je u Hobokenu u doba 62 godina kada je u hotelskoj sobi došlo do slučajnog ispuštanja plina koji ga je ubio.  Pokopan je na groblju St. Peter Cemetery u Jersey Cityju.

Izvori 

Igrači bejzbola
Cherokee Fisher

Cherokee Fisher (Philadelphia, novembar 1844 - 26.9. 1912.) bio je američki profesionalni igrač bejzbola koji je igrao kao pitcher u vodećim klubovima u periodu 1871-1878. Fisher je igrao za Rockford Forest Citys, Baltimore Canaries, Hartford Dark Blues, Cincinnati Reds, Providence Grays i Athletic of Philadelphia.

Statistike bacanja 
 141 utakmica
 57 pobjeda
 84 poraza
 99 strikeouta
 2,83 ERA

Izvori 
 Baseball Reference

Igrači bejzbola
Maksim Planud

Maksim Planud (oko 1260-1330) bio je vizantijski književnik, gramatičar i teolog, koji je stvarao tokom vladavine careva Mihajla VIII Paleologa i Andronika II Paleologa. Rođen je u Nikomediji, u maloazijskoj Bitiniji, ali je veći deo života proveo u Carigradu, gde se kao monah posvetio poučavanju i književnosti. Kada se zamonašio promenio je svoje ime "Manojlo" u "Maksim".

Za vizantijsku književnost Planud je značajan kao autor jedne idile u heksametru, kanona sv. Dimitriju i drugih dela, a bavio se i teologijom i istorijom, te sačinio jednu dragocenu antologiju epigrama i čuveni zbornik vizantijskih poslovica. Takođe je ostavio i nekoliko dragocenih spisa iz gramatike (naročito belešku o poreklu političkog stiha), sholije i pisma.

Poznavanje latinskog jezika i rimske književnosti, skoro izgubljeno u dugovekovnoj i samonametnutoj kulturnoj izolaciji i samopretpostavljenoj superiornosti grčke Vizantije, omogućilo je Planudu da svoju humanističku orijentaciju učini još stvarnijom nego što je to moglo biti kod drugih njegovih savremenika ili prethodnika. Preveo je veliki broj spisa sa latinskog jezika i približio Vizantiji rimske klasike (Katona, Ovidija, Cicerona, Cezara, Makrobija, Donata, Aurelija Avgustina). U njegovoj ličnosti i njegovom književnom delu oseća se već vrlo snažno duh novog doba.

Eksterni linkovi 
 Planudes  from Charles Smith's Dictionary of Greek and Roman Biography and Mythology (1867), v. 3, str. 384–390
 Select Epigrams from the Greek Anthology by J. W. Mackail (Project Gutenberg)
 The Greek Anthology, books 1-6, translated by W. R. Patton, with facing Greek text (Loeb Classical Library, 1916)

Istočnorimski pisci
Authority control
Bejzbol 1874



Prvaci 
 National Association: Boston Red Stockings

Konačni plasman National Associationa

Najbolje statistike

Znamenite sezone

Događaji

januar-mart 
 29.1. - Albert Spalding dolazi u Englesku kako bi organizirao turneju Boston Red Stockingsa i Philadelphia Athleticsa u svrhu demonstracije američkog bejzbola engleskoj publici.

april-jun 
 5.5. - Tommy Bond profesionalno debitira, bacajući 4-hitter i porazivši Baltimore Canaries.
 6.5. - Dick McBride iz Philadelphia Athleticsa baca 1-hitter u pobjedi protiv Philadelphia White Stockingsa.
 13.5. - Chicago White Stockings igraju prvu profesionalnu utakmicu u Chicagu kao prvi čikaški tim od Velikog požara 1871. White Stockingsi tuku Philadelphia Athletics s rezultatom 4-0 pred 4.000 gledatelja.
 18.6. - Igrajući bez suspendiranog pitchera Georgea Zettleina, Chicago White Stockings su poniženi od New York Mutualsa s 38-1. Mutualsi prave 33 pogotka, ali White Stockings čine 36 obrambenih pogrešaka u utakmici.

jul-septembar 
 10.7. - Jimmyju Woodu, igračz-menadžerzu nekoliko klubova NA, desna noga je amputirana ispod koljena zbog infekcije. Wooda će ponovno angažirati Chicago White Stockings da zamijeni Fergyja Malonea kao menadžera 5 tjedana nakon amputacije.
 16.7. - Boston Red Stockings i Philadelphia Athletics napuštaju Philadelphiju za Englesku radi egzibicijske bejzbol-turneje.
 9.9. - John Radcliff je izbačen iz Philadelphia White Stockingsa nakon što je sudac William McLean svjedočio o Radcliffovoj ponudi od $175 da namjesti utakmicu.
 9.9. - Boston Red Stockings i Philadelphia Athletics se vraćaju iz Engleske u New York.

oktobar-decembar 
 20.10. - Boston Red Stockings osvaja treću uzastipnu titulu prvaka nakon pobjede od 14-7 nad Philadelphia Athleticsima.

Rođenja 
 14.1. - Jack Taylor
 22.1. - Jay Hughes
 1.2. - Harry Bemis
 22.2. - Bill Klem
 23.2. - Billy Lauder 
 24.2. - Honus Wagner
 16.3. - Bill Duggleby
 18.3. - Nixey Callahan
 24.3. - Roy Thomas
 7.4. - John Ganzel
 5.6. - Jack Chesbro
 5.6. - Frank Huelsman
 20.6. - Win Mercer
 26.6. - Topsy Hartsel
 9.7. - Jack Powell
 14.7. - Jesse Tannehill
 5.9. - Nap Lajoie
 17.9. - Willie Sudhoff
 21.9. - Grant "Home Run" Johnson
 12.10. - Jimmy Burke
 19.10. - Tom McCreery
 31.10. - Harry Smith

Smrti 
 9.4. - Charlie Mills, nepoznato godište, catcher za New York Mutuals u sezoni 1871 .
 1874 - Seem Studley, nepoznato godište, centerfielder za kratkotrajni Washington Nationals iz sezone 1872 .

Vanjske veze 
 1874 season at baseball-reference.com
 Charlton's Baseball Chronology at BaseballLibrary.com 
 Retrosheet.org
Teodor Metohit

Teodor Metohit (oko 1260–1332) bio je vizantijski pisac, državnik, filozof i pokrovitelj umetnosti. Od oko 1305. do 1328. godine nalazio se na dužnosti ličnog savetnika (mesazon) vizantijskog cara Andronika II Paleologa.

Teodor Metohit je bio sin Georgija Metohita, jednog od istaknutih vizantijskih teologa pod Mihailom VIII Paleologom i vodećeg zagovornika unije sa rimskom crkvom. Teodora je Andronik II slao na različite diplomatske misije kako bi našao pomoć za suprostavljanje nadirućim Turcima. U jednom uzaludnom pokušaju da spreči dalje vojno i političko opadanje Vizantije putem saveza sa Srbijom, Metohit je 1298. godine predvodio izaslanstvo poslato na srpski dvor u Skoplju i ugovorio brak između Simonide, petogodišnje kćerke cara Andronika Simonide, i kralja Milutina. Kao rezultat toga, Srbija je, premda vojno jača od Vizantije i faktički vladar nekada vizantijske Makedonije, priznala univerzalni suverenitet Vizantijskog carstva. U svom Poslaničkom izveštaju (Presbeutikos) Metohit je ostavio vredan istorijski prikaz ovih pregovora, kao i konkretan opis vizantijskog uticaja na slovensku dvorsku aristokratiju.

Unapređen u velikog logoteta (megas logothetes), Metohit se oženio Irinom Paleolog te je, kao član vladajuće dinastije, presudno uticao na državnu politiku Vizantije od 1321. do 1328. godine, kada je Andronik bio primoran da abdicira. Zbog svoje lojalnosti Androniku II, novi car Andronik III Paleolog oduzeo je Metohitu njegovo bogatstvo i prognao ga. Metohit se 1331. povukao u manastir Chora (danas Kariye Camii) u Carigradu, gde se bavio književnim i naučnim radom. 

Metohit je bio jedan od najvećih polihistora pozne Vizantije i preteča humanizma. On je sastavio jedan zbornik – prozni pandan Cecesovim Hilijadama – koji sadrži eseje o filozofskim, istorijskim i klasičnim književnim temama, o politici, estetici i dr. To delo, koje nosi naslov Lične beleške i zapažanja (Hypomnematismoi kai semeioseis gnomikai), predstavlja zapravo zbirku kratkih sastava, beležaka, brzih utisaka, koji su svi puni učenosti. Delo je zamišljeno u pojedinostima a ne kao enciklopedija, pisano bez stilističkih ambicija. Pa ipak, sve to predstavlja jedan od najznačajnijih kritičkih i misaonih podviga koje je Vizantija stvorila. 

Metohit je napisao i parafraze uz Aristotelove prirodoslovne spise, zatim astronomske i mnogobrojne retoričke spise, među kojima su zanimljive pohvale grada Nikeje i Vizantije. I on je pisao pesme, a ta je oblast književnog stvaranja Vizantincima više ležala na srcu nego proza. Ostavio je, naime, preko devet hiljada stihova u heksametru, koji svi skupa predstavljaju gotovo jedan spev. Aktuelnost i prigodnost čine ih važnim svedočanstvom svoga vremena.

Istočnorimski pisci
Authority control
Hartford Dark Blues

Hartford Dark Blues je bio američki bejzbol klub iz 19. vijeka. Osnovan je u gradu Hartford u državi Connecticut te je za domaći teren koristio Hartford Ball Club Grounds. Godine 1874. se priključio prvoj profesionalnoj ligi National Association i u njoj igrao dvije szone.

Kada je godine 1876. osnovana National League Hartford Dark Blues su bili među kluubovima osnivačima. Vlasnik kluba Morgan G. Bulkeley je također postao predsjednik nove lige. 

Godine 1877. klub se preselio iz Hartford u Brooklyn i promijenio ime Brooklyn Hartfords. Nakon te sezone se klub samoraspustio.

Eksterni linkovi 
 Hartford Dark Blues Vintage Base Ball Club 

Nastanci 1874.
Prestanci 1877.
Bivši bejzbol klubovi
Sport u New Yorku
Historija New Yorka
Brooklyn
Connecticut
Jovan Ceces

Jovan Ceces (grč. Ἰωάννης Τζέτζης, oko 1110–oko 1180) bio je vizantijski književnik i gramatičar, koji je živeo u Carigradu.

Život 
Rodio se između 1110. i 1112. godine kao sin jednog učitelja gramatike, a sa majčine strane poticao je od jedne bogate porodice poreklom iz Gruzije. U mladosti je dobio svestrano obrazovanje. Prvo je obavljao neku vrstu sekretarskog posla u jednom makedonskom gradiću Beroji, ali je zbog nekog skandala izgubio to mesto. Od 1139. godine živi u Carigradu, radeći prvo u carskoj birokratiji, a zatim se predajući poučavanju klasične filologije. Umro je između 1180. i 1185. godine.

Dela 
Jovan Ceces je posedovao vrlo opsežno, u pravom smislu enciklopedijsko obrazovanje. Ceces je siromah poput svog savremenika Teodora Prodroma, isto kao i Prodrom zainteresovan za poeziju, ali i jednako zavisan od bogatih pokrovitelja i tužan zbog svoje neslobode. Pisao je u prozi i u stihu, čak više u stihu, i po tome bi mogao s pravom biti posmatran kao pesnik. Međutim, njegovo najkrupnije delo (u doslovnom smislu reči najkrupnije – 12.674 politička stiha) jeste svojevrsna filološko-istorijska enciklopedija pod naslovom Hilijade ili Istorijska knjiga (Βίβλος ἱστοριῶν), napisana otprilike između 1140. i 1170. godine. Tu je obuhvaćen raznovrstan mitološki, istorijski i književnoistorijski materijal, koji se tematski vezuje za korpus njegovih Pisama (kojih ima 107). 

Ceces je studirao starogrčke autore i pisao književnoistorijske komentare na Homerovu Ilijadu, Aristofana, Hesioda, Likofrona, Opijanove Alievtika i na druga dela. Ispevao je ne samo dve manje alegorije uz Ilijadu i Odiseju u političkom stihu, nego i jedan dodatak Homeru u heksametru (Carmina Iliaca). Alegoriju je uopšte voleo, i dao je još nekoliko alegorijskih sastava. Preradio je Porfirijev uvod u Aristotelove Kategorije (delimično u stihu), a u stihu je napisao i teorijsko razmatranje o raznim pesničkim stopama, i o "razlikama pesničkim". U maloj dramskoj pesmi u jambu, Ceces se u licu Mudraca suprotstavlja pohvalnom mišljenju Seljaka, Hora i Muza o životu učenih ljudi, i oplakuje mudrace, tvrdeći da njima sreća otkazuje svoju naklonost, dok su neuki srećni.

Istočnorimski pisci
Authority control
Cal McVey

Calvin Alexander McVey (30.8. 1849 – 20.8. 1926.) bio je američki profesionalni igrač bejzbola 1860-ih i 1870-ih. McVey je poznat kao član postave prvog profesionalnog kluba Cincinnati Red Stockingsa, kao i znamenitih postava Boston Red Stockingsa u National Associationu. Također je igrao u Chicago White Stockingsima, klubu koji je godine 1876. pobijedio u prvoj sezoni National Leaguea.

McVey je rođen u ruralnom mjestu Montrose u Iowi, a poslije se preselio u Indianapolis gdje je igrao bejzbol u ruralnim klubovima. Tamo ga je zapazio Harry Wright i angažirao za Cincinnati Red Stockingse. Kada su Stockingsi nestali, Wright ga je pozvao u Boston Red Stockingse.

U ljeto 1875. je McVey, tada još igrač Boston Red Stockingsa, zajedno s kolegama Deaconom Whiteom, Rossom Barnesom i Albertom Spaldingom potpisao tajni ugovor o pristupanju Chicago White Stockingsima. Kada se to pročulo, sudionici tog posla su izbjegli disciplinske kazne tako što su formirali novu organizaciju - National League.

Cal McVey je nakon dvije sezone igrao u Cincinnati Redsu, a 1880-ih je otišao u San Francisco, gdje je igrao i vodio manje timove.

U San Franciscu je i umro u dobi od 77 godina, a tamo je i kremiran.

Literatura 
 
 Ellard, Harry ([1908] 2004). Base Ball in Cincinnati: A History. Jefferson, NC: McFarland & Co. 
 Ivor-Campbell, Frederick (1989). "Calvin Alexander McVey". Nineteenth Century Stars. Edited by Robert L. Tiemann and Mark Rucker. Kansas City, MO: SABR. 
 Retrosheet. "Cal McVey". Retrieved 2006-08-29.
 SABR Biographical Research Committee Report (December 2005). Edited by Bill Carle. Cleveland, OH: SABR. 
 Wright, Marshall (2000). The National Association of Base Ball Players, 1857-1870. Jefferson, NC: McFarland & Co. 

Mcvey, Cal
Lukijan (Vladulov)

Lukijan (svjetovno ime Jovan Vladulov; Novi Kozarci, 9. 5. 1933. - Osijek, 24. 5. 2017.) bio je episkop osječkopoljski i baranjski Srpske pravoslavne crkve (od 18. 8. 1991. godine).

Život 
Jovan Vladulov je rođen 9. V. 1933. godine u Hajfeltu /današnji Novi Kozarci/ u Banatu, od roditelja Mirka Mačkića i majke Jelene. Osnovnu školu započeo je u Srpskoj Crnji, a završio u Kovilju. Petorazrednu bogosloviju s maturom završio je u Sremskim Karlovicima, a Bogoslovski fakultet u Beogradu.

Monaški postrig primio je u manastiru Kovilju od igumana Leonida 1958. godine. Rukopoložen je za đakona 1959, a za jeromonaha 1963. godine. Od dolaska u manastir Kovilj, pa sve do 1. II. 1964. godine, bio je u tom manastiru ekonom. Za to vrijeme manastir je generalno obnovljen, kako crkva tako i manastirski konaci. Cijeneći njegov rad, episkop Nikanor ga premješta iz manastira Kovilja u manastir Bođani 1. II. 1964. godine. U tom manastiru tada je vladala "merzost i zapustjenije". Za vrijeme njegove uprave odigrali su se veoma važni i vrlo značajni potezi u održavanju, obezbjeđenju, restauraciji i konzervaciji ratom zapuštenog, opalog i osiromašenog manastira. Izvršeno je raščišćavanje, obavljena je asanacija hrama i konaka i uvedene savremene instalacije za osvjetljenje i zagrijavanje. Izmještene su i načinjene nove privredne zgrade za domaćinstvo, uvećan je stočni fond i nabavljene savremene mašine za naprednu zemljoradnju. U selu Vajska, koja je manastirska parohija, podigao je vrlo crkvu na groblju. Taj je hram je posvećen svetom Vasiliju Ostroškom. U manastiru je podigao i park - botaničku baštu, u kojoj ima oko 160 vrsta raznog rastinja i drveća.

Episkop osječkopoljski i baranjski 
Početkom rata u Hrvatskoj, arhimandrit Lukijan je izabran za prvog episkopa novoformirane eparhije osječkopoljskog i baranjskog 23. V. 1991. godine na redovnom zasjedanju Svetog arhijerejskog sinoda SPC. Hirotonisan je u Sabornom hramu Svetog oca Nikolaja u Sremskim Karlovcima u nedjelju, 14. VII. 1991. godine, a ustoličen u Sabornom hramu Svetog velikomučenika Dimitrija u Dalju 18. VIII. 1991. godine. Hirotoniju za episkopa i ustoličenje izvršio je Njegova svetost patrijarh srpski Gospodin Pavle s više arhijereja Srpske pravoslavne crkve.

Tokom rata u Hrvatskoj je bio uz vojsku pobunjenih Srba. Kritičarima je poznat po tome što je krstio paravojsku Željka Ražnatovića Arkana.

Smrt 
Njegovo preosveštenstvo episkop osječko-poljski i baranjski Lukijan upokojio se u popodnevnim časovima 24. maja 2017. godine u Kliničkom bolničkom centru Osijek.

Izvori

Eksterni linkovi 
 Episkop osečkopoljski i baranjski Gospodin Lukijan 

SPC-Ličnosti
Srpski arhimandriti
Episkopi osečkopoljski i baranjski
Biografije, Kikinda
Jeromonah

Jeromonah (grč. hiereús : sveštenik, monakhós: sam, jedini; monah), pravoslavni sveštenik monah; kaluđer koji može vršiti sve sveštene radnje kao i tzv. beli (svetovni) sveštenik, sveštenik-kaluđer, sveštenomonah, sveštenoinok.

Prvobitno, prilikom osnivanja monaštva, monasi nisu imali sveštenički čin da bi se izbjeglo častoljublje među njima. Zato su liturgiju u manastirima držali "beli sveštenici". Kasnije, da manastiri ne bi stalno morali zvati sveštenike, oko 491. godine, dozvoljeno je rukopoloženje monaha u sveštenike. Broj jeromonaha u manastirima određen je prema stvarnim potrebama. U ruskoj crkvi jeromonaštvo je uvedeno u doba Teodosija Pečorskog.

Usp. jerej, jerođakon, jeroshimonah, jerokiriks, iguman, arhimandrit.

Izvori 
 "Veliki pravoslavni bogoslovski enciklopedijski rečnik" (tom I), Novi Sad, 2000.
 An-Gold, ARJ, Bujas, ELZ, EON, HER,  Jurančič, Klaić, Leksikon JLZ, RSANU, RMS,  Vujaklija

Pravoslavlje
Religijska zanimanja
Grecizmi
Jerođakon

Jerođakon (grč. hiereús : sveštenik, diákonos: sluga, služitelj; đakon), pravoslavni monah u činu đakona, kaluđer-đakon, zamonašeni, posvećeni đakon.

U nekim izvorima (An-Gold, HER, Jurančič, Klaić) za jeromonaha se tvrdi da je "posvećeni đakon", "đakon duhovnik", a to da je i monah se ne spominje.

Usp. jerej, jeromonah, jeroshimonah, jerokiriks, iguman, arhimandrit.

Izvori 
 "Veliki pravoslavni bogoslovski enciklopedijski rečnik" (tom I), Novi Sad, 2000.
 An-Gold, HER, Jurančič, Klaić, RSANU, Vujaklija

Pravoslavlje
Religijska zanimanja
Grecizmi
Jeroshimonah

Jeroshimonah (grč. hiereús : sveštenik, diákonos: sluga, služitelj; đakon), monah "velikog anđeoskog lika", svešteni čin u pravoslavnoj crkvi. Taj čin iziskuje poštovanje veoma strogih zahtjeva.

Vrijeme nastanka tog čina veoma je sporno: po jednima to je bilo u V. i VI. vijeku, a po drugima u IX. vijeku. Ovaj drugi podatak je tačniji.

Usp. jerej, jerođakon, jeromonah, jerokiriks, iguman, arhimandrit.

Izvori 
 "Veliki pravoslavni bogoslovski enciklopedijski rečnik" (tom I), Novi Sad, 2000.
 RSANU

Pravoslavlje
Religijska zanimanja
Grecizmi
Tommy Bond (bejzbol)

Thomas Henry Bond  (2.4. 1856 - 24.1., 1941.) bio je američki igrač bejzbola iz 19. vijeka koji je igrao kao pitcher. 

Rođen je u Granardu u Irskoj, a profesionalnu karijeru je godine 1874. započeo u Brooklyn Atlanticsu. Godinu dana kasnije je nastupao za Hartford Dark Blues, a u redovima tog kluba je sudjelovao u prvoj sezoni National Leaguea 1876. 

Godine 1877. se priključio Boston Red Capsima. Te je godine postao dobitnik prve 
pitcherske Trostruke krune, s obzirom da je bio najbolji u National Leagueu po broju pobjeda (40), ERA (2.11) i strikeoutima (170).

U Boston Red Capsima je igrao do 1881. godine. Zatim je nastupao za Worcester Ruby Legs (1882), Boston Reds (1884) i Indianapolis Hoosiers (1884).

Kao pitcher je za vrijeme svoje desetogodišnje karijere imao omjer pobjeda i poraza 234-163, 386 potpunih igara u 408 utakmica gdje je bio početni pitcher, 42 shutouta, a ERA mu je iznosi 2.31.

Kada je godine 1941. umro, bio je posljednji preživjeli profesionalni igrač koji je nastupio u prvoj sezoni NL.

Vanjski linkovi 
 
 Baseball Library
 The Deadball Era

Bond, Tommy
Jimmy Wood

James Leon Wood (1.12. 1842 - 3.11. 1927.) je bio američki drugi baseman i menadžer u bejzbol klubovima National Associationa, prve američke profesionalne bejzbol lige. Bio je rodom iz Brooklyna. U pet sezona postojanja te lige bio je igrač-menadžer četiri različita kluba.

Godine 1874. je otkrio apsces na desnoj nozi, koga je pokušao ukloniti džepnim nožićem. Zbog toga se razvila infekcija, a na kraju mu je amputirana noga. Usprkos toga je nastavio menaždersku karijeru u Chicago White Stockingsima prije nego što se godine 1875 raspala NA. Tada je odlučio napustiti profesionalni bejzbol, te je otišao na Floridu i ulagao novac u uzgoj citrusa.

Što se s njim dogodilo nakon toga je bilo predmet debate među historičarima koji su tek nedavno otkrili da se nastanio u San Franciscu, gdje je i dočekao kraj života.

Izvori

Eksterni linkovi 
 Baseball-Reference.com - career managing record and playing statistics

Igrači bejzbola
Bejzbol menadžeri
9. 2.

Dani - Godine
prethodni dan - sledeći dan

9. veljače/februar (9. 2.) je 40. dan godine po gregorijanskom kalendaru.
Do kraja godine ima još 325 dana (326 u prijestupnoj godini).

Događaji 
 1573. — Presudna bitka između plemića i seljačke vojske pod vodstvom Matije Gupca kod Stubičkih Toplica, kojom je seljačka buna propala.
 1895. — Odbojka je izumljena na YMCA-u u Holyokeu, Massachusetts.
 1943. — Drugi svjetski rat: završila je bitka kod Guadalcanala na Solomonskim otocima
.

Rođenja 
 1773. — William Henry Harrison, 9. predsjednik SAD-a i djed Benjamina Harrisona.
 1871. — Franc Saleški Finžgar, slovenski književnik († 1962.).
 1885. — Alban Berg, austrijski skladatelj († 1935.).
 1928. — Rinus Michels, nizozemski nogometni trener i bivši igrač († 2005.).  
 1937. — Tomislav Gotovac, hrvatski filmski redatelj, glumac, performer, multimedijalni i konceptualni umjetnik († 2010.). 

 1941. — Vehid Gunić, bosanskohercegovački novinar, voditelj i urednik († 2017.). 

 1943. — Joe Pesci, američki glumac. 

 1944. — Alice Walker, američka spisateljica. 
 1945. — Mia Farrow, američka glumica i humanitarka.

 1947. — Carla del Ponte, glavna tužiteljica Haaškog suda. 
 1952. — Julio Velasco, argentinsko-talijanski odbojkaški trener. 
 
 1964. — Ernesto Valverde, španjolski nogometaš i trener. 

 1965. — Velimir Perasović, hrvatski košarkaš i košarkaški trener. 
 1974. — Nalbert Bitencourt, brazilski odbojkaš.

 1978. — Nikola Lazetić, umirovljeni srpski i jugoslovenski nogometaš. 
 1980. — Angelos Charisteas, grčki nogometaš. 

 1981. — Jaroslav Pospíšil, češki tenisač. 
  
 1983. — Novica Bjelica, bivši srpski odbojkaš. 

 1995. — Mario Pašalić, hrvatski nogometaš. 

 1996. — Petar Pešo Pečurica, poznati crnogorski um, najpoznatija dela Žitije Peša Baranina iz 2088.
.

Smrti 
 1881. — Fjodor Mihajlovič Dostojevski, ruski književnik, romanopisac, novelist i publicist koji je u svojim romanima istraživao dubine ljudske psihe (Braća Karamazovi, Zločin i kazna) (* 1821.).
 1934. — Ante Biankini, hrvatski liječnik i političar (* 1860.).
 1935. — Ksaver Šandor Gjalski, hrvatski književnik (* 1854.).
 1977. — Sergej Vladimirovič Iljušin, ruski general i konstruktor aviona (* 1894.)
.

Blagdani 
 Imendan: Apolonija, Sunčana.
 Islamski praznik Ašura.

Vidi takođe: Godišnji kalendar - Dnevni kalendar

Dani u godini
Erich Maria Remarque

Erich Marija Remaque/Erih Marija Remark (Osnabrück, 22.6. 1898. - Locarno, 25.9. 1970.) bio je njemački knjževnik. Pravo ime Erich Paul Remark/Erih Paul Remark (po nacističkoj verziji Kramer).

Biografija 
Erich Paul Remark je rođen u Osnabrück-u u katoličkoj radničkoj porodici. Sa osamnaest godina mobilizovan je i poslan na front (to je bilo u vrijeme Prvog svjetskog rata), gdje je ranjen komadićem šrapnela. Nakon rata promijenio je prezime u Remarque, što je i bilo prezime njegove porodice, dok ga njegov djed nije promijenio. Poslije rata radio je različite poslove, između ostalog bio je bibliotekar, učitelj, preduzetnik, novinar i izdavač.

1929. godine objavljuje svoje najpoznatije djelo Na zapadu ništa novo (Im Westen nichts Neues), pod imenom Erich Maria Remarque (mijenjajući srednje ime u čast svoje majke), kroman koji daje prikaz okrutnosti rata iz ugla devetnaestogodišnjeg vojnika. Slijedi pisanje izvjesnog broja djela sličnih karakteristika, koje jednostavnim i emotivnim jezikom daju sliku ratnog i poratnog vremena u Njemačkoj. Kao komparacija suprotno viđenje se može naći u djelu Oluja čelika (In Stahlgewittern) od Ernsta Jüngera.

1933. godine Nacisti zabranjuju njegova djela i vrše zapljenu istih. Paralelno s tim kreću s propagandom kako je Remarque ustvari porijeklom francuski jevrej i da je njegovo pravo ime Kramer (što dobijemo u slučaju da izgovaramo prezime Remark unatrag). I u današnje vrijeme, u pojedinim biografijama ovog pisca stoji ova tvrdnja, sa već navedenim primjerom kao dokazom.

Od 1931. godine živi u Švajcarskoj, a 1939. godine emigrira u Sjedinjene Američke Države, zajedno sa prvom ženom Ilsa Jeanne Zamboui (s kojom se vjenčao i razveo dva puta), i njih dvoje postaju naturalizovani građani ove zemlje. Godine 1958. oženio se holivudskom glumicom Paulette Goddard, i ostao oženjen njom sve do svoje smrti 1970. godine.

1948. godine doseljava u Švajcarsku, gdje živi do smrti u 72 godini. Sahranjen je na groblju Ronco u Ticinu, Švajcarska, a na tom groblju je također sahranjena i Paulette Goddard.

Romani 
 Im Westen nichts Neues (1929) - Na zapadu ništa novo
 Der Weg zurück (1931) - Povratak
 Drei Kameraden (1937) - Tri ratna druga
 Liebe deinen Nächsten (1941) - Ljubi bližnjeg svoga
 Arc de Triomphe (1946) - Trijumfalna kapija/Slavoluk pobjede
 Der Funke Leben (1952) - Iskra života
 Zeit zu leben und Zeit zu sterben (1954) - Vr(ij)eme za život i vr(ij)eme za smrt
 Der schwarze Obelisk (1956) - Crni obelisk
 Der Himmel kennt keine Günstlinge (1961) - Nebo ne zna za miljenike
 Die Nacht von Lissabon (1963) - Noć u Lisabonu
 Schatten im Paradies (izdato nakon njegove smrti, 1971) - Senke u raju

Vanjske veze 
 Slovak website about Erich Maria Remarque 
 picture tomb at Ronco
 multilingual pages about Erich Maria Remarque 

Njemački pisci
Authority control
Američki tenkovi u Drugom svjetskom ratu

Američki tenkovi u drugom svjetskom ratu

Iako su Sjedinjene američke države tijekom Drugog svjetskog rata masovno proizvodile samo tenk imena M4 Sherman one su u manjoj količini koristile još 6 drugih modela. Rasprava o podjeli tenkova toga doba na lagane i teške je bespredmetna pošto su sve države ušle u rat s "igračkama" od 5 tona da bi vremenom težina tih tenkova neprekidno rasla. Općenito tijekom ovoga rata američki tenkovi su bili slabiji od svojih njemačkih protivnika, ali se mora imati u vidu kako se američka vojna doktrina tada ( i danas ) svodila na stvaranje nadmoćnog zrakoplovstva koje uništava protivničku vojnu opremu. 

Američki modeli tenkova koji su korišteni tijekom ovog sukoba su:
 M2
 M3 Lee
 M3/M5 Stuart
 M4 Sherman
 M22 Locust
 M24 Chaffee
 M26 Pershing

SAD u Drugom svjetskom ratu
Tenkovi
M2 tenk

M2 je američki tenk koji se koristio do 1943 . godine

Nastanak i oprema 
Ovaj tenk koji kao svoju osnovu ima engleski Vickers tenk nastaje tijekom 1935 . godine. Već od prvih mjeseca proizvodnje ovaj tenk koji je posjedovao samo automatsko oružje za borbu se pokazao kao neuspjeh tako da do njegove prve revizije dolazi iste godine kada je i počela proizvodnja. U razdoblju od samo pet godina M2 doživljava čak četiri svoje revizije u pokušaju njegovog spašavanja, ali sve to biva uzaludno pošto se 1941. godine donosi definitivna odluka o obustavi proizvodnje u korist novih tenkova M3 Lee i M3/M5 Stuart. Sveukupno je proizvedeno nešto manje od 700 primjeraka ovog tenka.

Najjača verzija ovog tenk je bila ona iz 1940 . godine s topom od 37 mm i oklopom od 30 mm.

Ratna upotreba 
Prvi put još tijekom Španjolskog građanskog rata u kojemu M2 nije učestvovao američki planeri procjenjuju njegove vojne sposobnosti mizernim što dovodi do zamjene strojnice s topom. Tu verziju tenka su Britanci bili naručili 1941 . godine za svoje postrojbe samo da bi poslije izlaska modela M3 od njega odustali.

Američki vojni štab je u trenutku Njemačke objave rata donio odluku da M2 zbog svojih slabosti nema što tražiti na europskim bojištima, tako da ga je koristio na Pacifiku protiv sličnih japanskih tenkova i pješadija. Konačno povlačenje ovih tenkova iz borbenih djelovanja se dešava 1943. godine.

Američki tenkovi u Drugom svjetskom ratu
M3

M3 Lee je američki tenk koji se koristio u Drugom svjetskom ratu

Nastanak 
Ispravna odluka američke vojne administracije iz 1939. kako je M2 tenk nezadovoljavajući za buduće vojne potrebe rezultirala je nastankom tenka M3 Lee i M3/M5 Stuart. Dizajnerska osnova za tenk M3 Lee je bio francuski Char B od kojega uzima za današnje doba neobičnu ideju o ugrađena dva topa.

Tijekom kratkog životnog vijeka koji završava već u drugoj godini proizvodnje(1943.) napravljeno je nešto više od 6000 njegovih primjeraka.

Ratno djelovanje 

Prvo svoje vatreno krštenja M3 doživljava u svibnju 1942. godine tijekom sjeverno afričke bitke kod Gazale. Iako je tenk imao zadovoljavajuće naoružanje za borbu s njemačkim tenkovima Panzer III i Panzer IV on je postao neuspjeh radi nepremostivih konstrukcijskih grešaka. Njegov protutenkovski top je radio efikasno samo tijekom pucanja dok tenk stoji na mjestu što je zadovoljavajuće za obrambene borbe, ali ne i ofenzive koje tada saveznici vode. S druge strane za obranu on nije bio dobar zbog visoke kupole koja mu otkriva položaj.
Najiskreniju ocjenu kvalitete ovog tenka su dali vojnici Crvene armije koji su ga zbog njegovih nedostataka nazvali mrtvačkim kovčegom za sedmoro braće. 

Nakon samo godinu dana na bojištu M3 Lee je povučen iz Europe i Pacifika tako da se do kraja rata koristio još samo u Burmi.

Oprema 
Osnovno naoružanje ovog tenka su činili dva topa od kojih jedan, manji se nalazio ugrađen u kupoli dok je drugi bio ugrađen u bok tenka usmjeren prema naprijed bez mogućnosti okretanja. Manji top od 37 mm koji se nalazio u kupoli bio je namijenjen borbi protiv pješadije, dok je namjena većeg 75 milimetarskog bila borba protiv oklopnih protivnika. Oklop od M3 je bio debel 51 mm što postaje vrlo brzo nedostatno za borbu protiv Panzer IV , Panzer V Pantera ili Panzer VI Tigar.

Nadogradnje 
Kako je ovaj tenk imao kvalitetan dizajn svoga donjeg dijela on je iskorišten za proizvodnju različitih budući američkih oklopnih vozila. Prva prenamjena je bila ona koju su Britanci tražili radi snižavanja visine tenka, tako da oni službeno tijekom cijelog rata nisu koristili M3 Lee nego njegovu verziju M3 Grant.
Primjer Njemačke koja je svojim zastarjelim tenkovima skidala kupolu i na njeno mjesto postavljala protutenkovski ili obični protupješadijski top rezultirala je nastankom američkog oklopnog motoriziranog topa imena M7 . Za njegov nastanak je poslužilo skidanje kupole od M3 Lee na čije mjesto je postavljena haubica od 105 mm.
Posljednja i najpopularnija konverzija ovog tenka je bio M4 Sherman koji ga nasljeđuje na svjetskim ratištima.

Američki tenkovi u Drugom svjetskom ratu
M22

M22 Skakavac je bio američki tenk tijekom drugog svjetskog rata

Nastanak i korištenje 
Osnovna ideja za nastanak ovog oklopnog vozila je bila ona o potrebi za tenkom koji će biti dovoljno lagan za prevoženje u transportom avionu. Na kraju taj zadatak je bio samo djelomično ispunjen pošto za njegovo smještanje u najveći američki avion trebalo mu je skinut kupolu, koja bi se nakon spuštanja letjelice trebala postavljat natrag na mjesto.

Kako je poanta zračno-desantnih trupa prije svega brzina ta procedura je M22 Skakavac proglasila proizvodnom greškom. Iako je ovaj tenk bio prvi put razvijen još 1941 . godine on nije bio upotrebljen sve do 1945 . godine kada ga Britanci koriste za prelazak Rajne.
Orginalno ime ovog tenka je bilo samo M22 dok su mu nadimak Skakavac darovali Englezi iz sasma razumljivog razloga.

Oprema 
Isto što vrijedi i za M3/M5 Stuart vrijedi vrijedi i za ovaj tenk. S svojim topom od samo 37 mm on je bio nesposoban za borbu protiv ijednog neprijateljskog tenka. Slično vrijedi i za oklop koji s svojom debljinom od samo 25 mm može biti probijen od bilo kojeg protivničkog topa. Ti podaci postaju razlog zašto ovaj američki proizvod amerikanci nisu nikad upotrebljavali u borbi.

Proizvedeno je sveukupno 830 tenkova M22 Skakavac. Nakon drugog svjetskog rata nekoliko njegovih primjeraka je završilo u Egiptu.

Američki tenkovi u Drugom svjetskom ratu